Игнатий Семёнович Ҡыҙыл Армияға 1943 йылдың 20 ғинуарында Башҡорт АССР-ының  Балаҡатай райвоенкоматынан алына. 1944 йылда  Горький хәрби пехота училищеһының тиҙләтелгән курстарын тамамлай. Икенсе Украина фронтының 1239-сы уҡсылар полкында взвод командиры була. 1944 йылдың август айында Игнатий Семёнович яралана, госпиталдә дауаланғандан һуң яңынан үҙенең полкына әйләнеп ҡайта. Румынияла, Польшала һуғыша. Һуғышты Германияға етеп тамамлай.